stanford-oval/wikipedia huggingface dataset:
Dark Angel
Näyttelijät

| 0 | 1 | 2 |
| --- | --- | --- |
|  Jessica Alba  | … |  Max Guevera   |
|  Michael Weatherly  | … |  Logan Cale   |
|  Richard Gunn  | … |  Calvin 'Sketchy' Theodore   |
|  J.C. MacKenzie  | … |  Reagan 'Normal' Ronald   |
|  Valarie Rae Miller  | … |  Cynthia 'Original Cindy' McEachin   |
|  John Savage  | … |  Donald Lydecker   |
|  Jensen Ackles  | … |  Alec   |
|  Alimi Ballard  | … |  Herbal Thought   |
|  Martin Cummins  | … |  Ames White   |
|  Kevin Durand  | … |  Joshua   |
|  Ashley Scott  | … |  Asha Barlow   |
Tuotanto

James Cameron ja Charles H. Eglee työskentelivät yhdessä elokuvassa Piranha II – Lentävät tappajat, jonka jälkeen he perustivat tuotantoyhtiön nimeltä Cameron/Eglee Productions. Oman tuotantoyhtiön myötä he päättivät seuraavan projektin olevan televisiosarja. Tuottajat ovat sanoneet sarjaan saaneen vaikutteita Y2K-pelosta.
Projektin varhaisia työnimiä olivat "Experimental Girl" ja "Maximum Girl".
Jessica Alba valittiin sarjan päähenkilön Maxin roolin ennen kuin käsikirjoitus oli valmiina. Alba harjoitteli vuoden kamppailulajeja, voimistelua ja moottoripyöräilyä ennen kuvauksien alkamista.
Pilottijakson tuottaminen maksoi kymmenen miljoonaa dollaria. Vaikka loput jaksoista tuotettiin pienemmällä budjetilla, kertoi Eglee jaksojen siltikin olleen ylihintaisia. Foxin jatkettua sarjaa toiselle tuotantokaudelle, tippui jaksojen budjetti 1,3 miljoonan dollarin tienoille.
Toisen kauden jälkeen Fox ilmoitti lopettavansa sarjan vedoten heikkoihin katsojamääriin.
Ehdokkuudet ja palkinnot

| Vuosi | Palkinto | Kategoria | Saaja | Tulos |
| --- | --- | --- | --- | --- |
| 2000 | Saturn-palkinto | Best Actress on Television | Jessica Alba | Voitto |
| 2000 | Golden Globe | Best Actress – Television Series Drama | Jessica Alba | Ehdokkuus |
| 2001 | Young Artist -palkinto | Best Performance in a TV Drama Series – Leading Young Actress | Jessica Alba | Ehdokkuus |
| 2001 | People’s Choice Awards | Favorite Television New Dramatic Series | Dark Angel | Voitto |
| 2001 | Primetime Emmy | Outstanding Special Visual Effects for a Series (for Pilot episode) | Special effects team | Ehdokkuus |
| 2001 | Teen Choice -palkinto | TV – Choice Actress | Jessica Alba | Voitto |
| 2001 | ALMA-palkinto | Outstanding Actress in a New Television Series | Jessica Alba | Ehdokkuus |
| 2001 | Art Directors Guild | Excellence in Production Design Award | Production team | Ehdokkuus |
| 2001 | Eddie Award | Best Edited Motion Picture for Commercial Television (for Pilot episode) | Stephen Mark | Voitto |
| 2001 | International Horror Guild Award | Best Television | Dark Angel | Ehdokkuus |
| 2001 | Leo Awards | Best Visual Effects: Dramatic Series (for Pilot episode) | Visual effects team | Ehdokkuus |
| 2001 | TV Guide Award | Breakout Star of the Year | Jessica Alba | Voitto |
| 2001 | TV Guide Award | Actress of the Year in a New Series | Jessica Alba | Ehdokkuus |
| 2002 | Saturn-palkinto | Best Network Television Series | Dark Angel | Ehdokkuus |
| 2002 | Saturn-palkinto | Best Actress in a Television Series | Jessica Alba | Ehdokkuus |
| 2002 | Saturn-palkinto | Best Supporting Actor in a Television Series | Michael Weatherly | Ehdokkuus |
| 2002 | Teen Choice -palkinto | TV – Choice Drama/Action Adventure | Dark Angel | Ehdokkuus |
| 2002 | Teen Choice -palkinto | TV – Choice Actress, Drama | Jessica Alba | Ehdokkuus |
| 2002 | ALMA-palkinto | Outstanding Actress in a Television Series | Jessica Alba | Ehdokkuus |
| 2002 | Leo Awards | Best Visual Effects: Dramatic Series (for episode "Boo") | Visual effects Team | Ehdokkuus |
| 2002 | Leo Awards | Best Cinematography: Dramatic Series (for episode "Two") | David Geddes | Voitto |
Muissa medioissa

Televisiosarjan 13-kappaleen ääniraita julkaistiin 23. huhtikuuta 2002.
Max Allan Collinsin kirjoittama kolmeosainen Dark Angel aiheinen kirjasarja julkaistiin vuosien 2002–2003 aikana.
Radical Entertainmentin luoma ja Sierra Entertainmentin julkaisema videopeli James Cameron's Dark Angel julkaistiin vuonna 2002 PlayStation 2– ja Xbox–konsoleille.
Aiheesta muualla

Dark Angel Internet Movie Databasessa (englanniksi)
Dark Angel TV.comissa (Arkistoitu – Internet Archive) (englanniksi)
Halldór Helgason

Halldór Helgason (s. 10. tammikuuta 1991) on islantilainen lumilautailija.
Halldór voitti kultaa big airissa vuoden 2010 Winter X Gamesissa, mikä teki hänestä ensimmäisen islantilaisen, joka on voittanut kilpailun. Hän on kilpaillut myös TTR-kiertueella.
Aiheesta muualla

Halldór Helgason vuoden 2010 Winter X Gamesissa (englanniksi)
HMS Indefatigable

HMS Indefatigable on ollut kahdeksan  Britannian Kuninkaallisen laivaston aluksen nimenä.
HMS Indefatigable (1784) 64-tykkinen kolmannen luokan linjalaiva
HMS Indefatigable (1804) alus
HMS Indefatigable (1848) 50-tykkinen kolmannen luokan linjalaiva
HMS Indefatigable (1891) Apollo-luokan risteilijä
HMS Indefatigable (1909) Indefatigable-luokan taisteluristeilijä
HMS Indefatigable (1913) koululaiva
HMS Indefatigable (R10) Implacable-luokan lentotukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Indefatigable”, voi hakea sivunnimihaulla, laajalla sivunnimihaulla tai tekstihaulla.
HMS Inconstant

HMS Inconstant on ollut kuuden Britannian Kuninkaallisen laivaston aluksen nimenä.
HMS Inconstant (1783) 36-tykkinen viidennen luokan alus
HMS Inconstant (1836) 36-tykkinen viidennen luokan alus
HMS Inconstant (1868) rautarunkoinen potkurifregatti
HMS Inconstant (1914) Arethusa-luokan kevyt risteilijä
HMS Inconstant (H49) I-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Inconstant”, voi hakea sivunnimihaulla, laajalla sivunnimihaulla tai tekstihaulla.
Greg Kroah-Hartman

| Greg Kroah-Hartman |
| --- | --- |

Henkilötiedot
Aiheesta muualla
Kotisivu
Greg Kroah-Hartman on yksi Linux-ytimen kehittäjistä ja ylläpitäjistä. Kroah-Hartman on työskennellyt SUSE:lla ja liittynyt Linux Foundationiin.
Hän on myös kirjoittanut kirjan Linux Kernel in a Nutshell ja ollut kirjoittamassa Linux Device Drivers -kirjaa.
Teokset

Jonathan Corbet & Alessandro Rubini & Greg Kroah-Hartman: Linux Device Drivers.  (3rd edition)  O'Reilly, 2005.  ISBN 0-596-00590-3.
Kroah-Hartman, Greg: Linux Kernel in a Nutshell.  (1st edition)  O'Reilly, 2006.  ISBN 978-0-596-10079-7.
Aiheesta muualla

Greg Kroah-Hartmanin kirjoittamia artikkeleita Linux Journalissa (englanniksi)
Halavasepikkä
Kulttuurissa

Halavasepikkä oli myös vuoden 2018 IHME-nykytaidefestivaalin keskiössä, sillä vuoden 2018 tilausteoksen aihe, Henrik Håkanssonin elokuva THE BEETLE käsittelee lajia. Teos käsittelee kuoriaisen kautta ympäristökysymyksiä sekä ihmisen ja muiden lajien suhdetta.
Halavasepikkä on Vantaalla Mätäojan läheisyydessä vuosittain järjestettävän Louhela Jam -musiikkitapahtuman maskotti. Vuoden 2018 tapahtumaa varten perustivat paikalliset toimijat lastenmusiikkiin suuntautuneen yhtyeen Zepikät.
Aiheesta muualla

UniProt, Taxonomy: Hylochares cruentatus (englanniksi)
Lena Brustlen väitöskirja[vanhentunut linkki] ja sen tiivistelmä (Arkistoitu – Internet Archive) (pdf-tiedostoina)
"Eikö uhanalainen halavasepikkä ole tarpeeksi söpö pelastettavaksi?", Prisma Studio
Henrik Håkanssonin elokuva THE BEETLE Yle Areenassa
Vantaan historialliset jokikävelyt: Halavasepikän mailla (kartta)
Halla Margrét Árnadóttir

Halla Margrét Árnadóttir (s. 1964, Reykjavík) on islantilainen laulaja. Hän edusti Islantia euroviisuissa Belgiassa 1987 laululla Hægt og hljótt (suom. Hitaasti ja hiljaa). Laulun sävelsi ja sanoitti Valgeir Guðjónsson. Halla Margrét sijoittui 16. sijalle saaden yhteensä 28 pistettä. Nykyisin hän on oopperalaulaja.
Aiheesta muualla

Laulun sanat (Diggiloo) (englanniksi)
Hans Holbein

Hans Holbein voi tarkoittaa seuraavia taiteilijoita:
Hans Holbein vanhempi
Hans Holbein nuorempi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hans Holbein”, voi hakea sivunnimihaulla, laajalla sivunnimihaulla tai tekstihaulla.
Halldis Moren Vesaas

| Halldis Moren Vesaas |
| --- | --- |

Henkilötiedot
Syntynyt: 18. marraskuuta 1907 Trysil, Norja
Kuollut: 8. syyskuuta 1995 (87 vuotta) Oslo, Norja
Kansalaisuus:  norjalainen
Ammatti:  kirjailija, kääntäjä
Puoliso:  Tarjei Vesaas (vih. 1934)
Lapset:  Guri Vesaas Olav Vesaas
Kirjailija
Tuotannon kieli: norja
Esikoisteos:  Harpe og dolk (1929)
Palkinnot
 Norjan kulttuuriministeriön lasten- ja nuortenkirjallisuuspalkinnot (1949) Dobloug-palkinto (1960) Brage-palkinto (1994) 
Aiheesta muualla
Löydä lisää kirjailijoitaKirjallisuuden teemasivulta
Halldis Moren Vesaas (18. marraskuuta 1907 Trysil – 8. syyskuuta 1995 Oslo) oli norjalainen runoilija ja kääntäjä. Koulutukseltaan hän oli opettaja, mutta toimi ammatissa vain pari vuotta. Nuorena Vesaas työskenteli Norjan varakonsulin sihteerinä Sveitsissä, jossa hän oppi ranskaa ja muita europpalaisia kieliä. Vesaas käänsi muun muassa Molièren ja Jean Racinen näytelmiä uusnorjaksi.
Perhe

Vesaasin isä oli runoilija Sven Moren, veli Torleiv Moren taidemaalari ja toinen veli Sigmund Moren kirjailija. Vesaasin mies Tarjei Vesaas oli niin ikään kirjailija.
Aiheesta muualla

Kuvia tai muita tiedostoja aiheesta Halldis Moren Vesaas Wikimedia Commonsissa
Hamari (Porvoo)

Hamari mereltä kuvattuna.
Kesäilta Hammarin telakalla, Albert Edelfeltin maalaus (1885)
Hamari (ruots. Hammars) on Porvoon kylä noin viiden kilometrin päässä keskustasta. Rakennuskanta koostuu suurimmaksi osaksi omakoti- ja rivitaloista. Hamarin palveluihin kuuluu kahvilakirpputori Hänga, Kanoottien ja kajakkien vuokraamo Hamarikupla, sekä venesatama, jossa on venetankkausasema ja sen yhteydessä toimiva kahvila  . Kahvilarakennuksen takana Metsäpolulta laskeutuu puiset portaat ja polku Örnshamnin rantapuistolle, josta lähtee polku Haikkoon lennätinvuorelle johtavalle ulkoilureitille. Hamarin vesitorni on näkyvä maamerkki kylässä. Kylän edustalla sijaitsevissa Sahasaarissa on toiminut saha, ja lisäksi kylässä on ollut telakka.
Historia

Telakkatoiminta Hamarin kylässä alkoi 1730-luvulla, jonka satamassa purettiin purjeveneiden lasteja. Hamarin edustalla sijaitsevaan Kaunissaareen rakennettiin vuonna 1863 lastauspaikka. August Eklöfin yhtiö rakensi 1870 -luvulla höyrysahan. Saha laajeni kolmelle viereiselle saarelle, joissa sijaitsi höyrysahan toimisto -,saha -ja asuinrakennuksia, konttorin puisto sekä puutavaravarastoja. Yhtiö harjoitti myös laivanrakennusta ja puusepänteollisuutta. Saha lopetti toimintansa vuonna 1955, jolloin sen rakennukset purettiin. Vuonna 1910 perustettu Aug. Eklöf Ab jatkoi toimintaansa Tolkkisten ja Hattulan sahoilla.
Hamari taiteessa

Taiteilija Albert Edelfelt maalasi Hamarissa 1880-luvulla teoksia kuten Kesäilta Hammarin telakalla (1885) ja Tukilla leikkiviä poikia (1884), jotka hän esitteli Pariisin Salongissa.
Haroun Tazieff

Haroun Tazieff (1972 )
Haroun Tazieff (11. toukokuuta 1914 – 2. helmikuuta 1998) oli ranskalainen vulkanologisti ja geologi.
Tazieff syntyi Varsovassa, Puolassa, hänen isänsä oli tataari muslimilääkäri ja äiti oli puolalainen kemisti. Ensimmäisen maailmansodan aikana Haroun menetti vanhempansa ja hänestä tuli maaton. Vuonna 1936 hän sai Belgian kansalaisuuden, hän asui tuohon aikaan Brysselissä. Haroun opiskeli Venäjällä, Ranskassa ja Belgiassa, jossa hän valmistui agronomiksi vuonna 1938 ja geologiksi vuonna 1944.
Haroun oli mukana Ranskan ydinkokeessa Tyynellämerellä. Haroun Tazieff on haudattu Cimetière de Passyn hautausmaalle.
Heli Galliano

Heli Galliano (s. 1969) on suomalainen kirjailija. Hän on julkaissut Otavalla teokset Kyyhky ja susi (2018) ja Lintutyttö (2019). Hänen teoksensa ovat historiallisia romaaneja.
Galliano opiskeli sosiaaliantropologiaa ja ryhtyi tekniseksi kääntäjäksi. Hänen kotikaupunkinsa Suomessa oli Tampere, mutta hän muutti kesäkuussa 1996 Italiaan asumaan tulevan miehensä kanssa. Pariskunta meni naimisiin Suomessa kesällä 1997. Avioliitosta syntyi vuonna 1997 tytär ja vuonna 1999 poika. Galliano asuu San Prosperossa Modenan läheisellä maaseudulla.
Haamumorsian

| Haamumorsian> Over Her Dead Body |
| --- | --- |

Ohjaaja:  Jeff Lowell
Käsikirjoittaja:  Jeff Lowell
Tuottaja:   Scott Niemeyer  Norm Waitt  Paul Brooks 
Säveltäjä:  David Kitay
Kuvaaja:  John Bailey
Pääosat:   Eva Longoria  Paul Rudd  Lake Bell  Jason Biggs  Lindsay Sloane  Colin Fickes  Stephen Root 
Valmistustiedot
Valmistusmaa:  Yhdysvallat
Tuotantoyhtiö:  Gold Circle Films New Line Cinema
Levittäjä:  New Line Cinema Netflix
Ensi-ilta:  Yhdysvallat 1. helmikuuta 2008
Kesto:  95 minuuttia
Alkuperäiskieli:  englanti
Budjetti:  $10 000 000
Aiheesta muualla
IMDb 
Elonet
AllMovie
Infobox OKNimi-testi OK: 
Haamumorsian (engl. Over Her Dead Body) on romanttinen komedia, jonka pääosissa nähdään Eva Longoria, Paul Rudd, Lake Bell, Jason Biggs, Lindsay Sloane, Colin Fickes ja Stephen Root. Elokuvan ohjasi ja käsikirjoitti Jeff Lowell.
Elokuvassa Kate (Eva Longoria) kuolee hääpäivänään. Sulhanen (Rudd) aloittaa suhteen meedio Ashleyn (Bell) kanssa, mutta hänen morsiamensa päättää palata haudan takaa lopettamaan suhteen alkuunsa.
Juoni

Kate ja Henry ovat menossa naimisiin, mutta hääpäivänä jääveistosenkeli tippuu Katen päälle, ja hän kuolee. Vuosi myöhemmin Henry suostuu menemään tapaamaan näkijä Ashleyta sisarensa Chloen käskystä. Chloe antaa Ashleylle Katen päiväkirjan, jotta tämä tietäisi sanoa naisesta jotain Henrylle. Skeptisyydestään huolimatta Henry vaikuttuu Ashleyn kyvyistä. Hän vaikuttuu Ashleysta enemmänkin, sillä he kaksi rakastuvat.
Toisaalla Kate on palannut takaisin maan päälle, mutta hän ei ole varma, mitä hänen tulisi tehdä. Hän törmää veistäjään, jonka kanssa riiteli ennen kuolemaansa. Mies kertoo hänelle, että heidän tulisi selvittää kesken jääneet asiansa. Kate alkaa uskoa, että hänen tehtävänsä on suojella Henryä. Myöhemmin Kate, jonka vain Ashley näkee, vainoaa Ashleyta ja yrittää pakottaa naisen lopettamaan suhteensa Henryyn. Ashley sinnittelee yhä suhteessa Henryn kanssa, mutta sitten Henry löytää Katen päiväkirjat Ashleyn hallusta ja jättää Ashleyn.
Kate tapaa taas veistäjähaamun. Puhuttuaan miehen kanssa Kate oivaltaa, että haluaa sittenkin Henryn vain olevan onnellinen. Elokuva loppuu siihen, kun Henry ja Ashley menevät naimisiin ja kun Kate menee takaisin huoneeseen, jossa hän alun perin tapasi mysteerisen enkelinaisen, joka ei päästänyt häntä taivaaseen.
Lisäksi tarinassa on sivujuoni Ashleyn apulaisesta Danista (Biggs), joka on vuosien ajan antanut Ashleyn kuvitella, että hän on homo, jotta tämä voisi olla läheinen hänen kanssaan ilman varauksia. Ashley järkyttyy Danin paljastaessa valehdelleensa hänelle. Siispä Ashleyn ja Henryn erottua nainen päättää antaa Danille mahdollisuuden ja lähteä tämän kanssa Las Vegasiin. Sillä välin Kate tajuaa, että Henry tarvitsee Ashleyta, ja käyttäen papukaijaa puolestapuhujanaan johdattaa Henryn lentokentälle pysäyttämään Ashleyn. Dan on pettynyt Ashleyn valinnasta, mutta hän onnistuu kuitenkin luomaan jonkinlaisen suhteen Chloeen Henryn ja Ashleyn häissä.
Näyttelijät

| 0 | 1 | 2 |
| --- | --- | --- |
|  Eva Longoria  | … |  Kate Spencer   |
|  Paul Rudd  | … |  Henry Mills   |
|  Lake Bell  | … |  Ashley Clark   |
|  Jason Biggs  | … |  Dan Sianidis   |
|  Lindsay Sloane  | … |  Chloe Mills   |
|  Stephen Root  | … |  Jääveistäjä   |
|  Colin Fickes  | … |  Don   |
|  Ali Hillis  | … |  Alexa   |
Aiheesta muualla

Viralliset sivut
Virallinen traileri
Harold Woodin rautatieasema

Harold Woodin rautatieasema on rautatieasema Haveringin kaupunkipiirissä Lontoossa. Se sijaitsee TfL Railin (tulevan Crossrailin) reitillä Gidea Parkin ja Brentwoodin asemien välillä, Oyster-vyöhykkeellä 6. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle.
Harold Woodin asema avattiin 1. helmikuuta 1868. Sitä käytti 2,93 miljoonaa matkustajaa kaudella 2017–2018.
Asemarakennus
Yksi ensimmäisistä British Railin 76-sarjan sähkövetureista Harold Woodissa vuonna 1950
Heikki Maunonpoika Härmä

Heikki Maunonpoika Härmä oli Härmien alueen ensimmäinen uudisasukas, jonka perintöä ovat Alahärmän ja Ylihärmän paikannimet.
Heikki Maunonpoika muutti ensimmäisenä uudisraivaajana erämaahan nykyisen Alahärmän kirkon ja pappilan tienoille Lapualta, myöhemmän Härsilän alueelta, jossa asunut Jaakko Maunonpoika oli todennäköisesti hänen veljensä. Eero Kojonen päättelee Alahärmän historiassa, että Härmät ovat lähteneet uudisasukkaiksi Etelä-Pohjanmaalle mahdollisesti Maskun Härmälän rälssitilalta, jota viljeli eräs Juho Maunonpoika ainakin vuosina 1540-1556. Saman aikainen Maskun Seikelän isäntä Niilo Maunonpoika oli Härmälän perillisiä, ja siten mahdollisesti Juho Härmälän veli. Maskun Härmälä oli sittemmin mm. Eerik XIV:n ja Juhana III:n omistuksessa.
Uusi asuinpaikka erämaassa sijaitsi kruunulle kuuluvalla yhteismaalla, jossa ei vielä ollut asutusta. Heikki Härmä aloitti raivauksen 1537 ja sai tilalle 1543 kiinnekirjan kihlakunnantuomari Anders Wästgöteltä. Härmä oli isäntänä vuoteen 1553 asti veroluettelojen mukaan. Myöhemmät Mattilan ja Knuuttilan tilat ovat pääteltävissä Heikin poikien perustamiksi. Vuonna 1691 Erkki Olavinpoika Kunnari antoi laamanninkäräjillä selonteon polveutumisestaan Heikki Härmästä ja tässä selonteossa tulee esiin paikannimi Maskunmaanniemi Vuohisluoman pohjoispuolella. Vuohisluoma uuden alueen nimenä muuttui myöhemmin Naarasluomaksi ja Naarasluomasta Härmäksi, kun entisestä Härmän talosta tuli 1600-luvun lopulla pappila ja Alahärmän kirkko oli rakennettu sen maille.
Greg Kinnear

| Gregory Kinnear |
| --- | --- |
 Kinnear toukokuussa 2006.
Henkilötiedot
Syntynyt: 17. kesäkuuta 1963 (ikä 61) Logansport, Indiana, Yhdysvallat
Ammatti:  näyttelijä
Puoliso:  Helen Labdon
Näyttelijä
Aktiivisena:  1988–
Aiheesta muualla
IMDb 
Elonet
Gregory "Greg" Kinnear (s. 17. kesäkuuta 1963 Logansport, Indiana) on yhdysvaltalainen näyttelijä. Kinnear on voittanut Emmy-palkinnon ja saanut Oscar- sekä Golden Globe -ehdokkuudet.
Biografia > Ura

Vuonna 1994 Kinnear teki ensimmäisen esiintymisensä valkokankaalla keskusteluohjelman juontajana komediaelokuvassa Blankman. Vuonna 1995 hän sai David Larrabeen roolin Sydney Pollackin elokuvassa Sabrina, joka on uudelleenfilmatisointi vuoden 1954 elokuvasta Kaunis Sabrina. Myöhemmin Kinnear näytteli pääroolia vuoden 1996 komediassa Jumalainen posti. Vuonna 1997 hän sai roolin James L. Brooksin draamakomediasta Elämä on ihanaa, josta hän sai parhaan miessivuosan Oscar-palkintoehdokkuuden. Seuraavassa elokuvassa Vastustamaton hymy hän näytteli yhdessä Lauren Hollyn kanssa paria, joka yrittää saada lapsen. Hänen seuraava projektinsa oli Sinulle on postia, jossa näyttelivät myös Tom Hanks ja Meg Ryan. Seuraavaksi hän teki elokuvat Seitsemän seinähullua sankaria (1999), Nurse Betty (2000), Luuseri (2000), The Gift – Enne (2000) ja Teoria miehistä (2001).
Vuonna 2002 Kinnear näytteli elokuvassa Koukussa. Vuonna 2003 hän esiintyi komediaelokuvassa Stuck on You, jossa hän esittää siamilaista kaksosta, joka unelmoi pääsystä Hollywood-näyttelijäksi. Vuonna 2005 hän esiintyi mustalla huumorilla maustetussa elokuvassa Matador yhdessä Pierce Brosnanin kanssa.
Vuonna 2006 Kinnear näytteli yhdessä Steve Carellin kanssa Oscarin voittaneessa komedia-draamassa Little Miss Sunshine. Samana vuonna hän näytteli elokuvassa Invincible yhdessä Mark Wahlbergin kanssa. Kyseinen elokuva on tositapahtumiin perustuva elokuva, joka kertoo baarimikosta, joka yrittää päästä Philadelphia Eagles -nimiseen jalkapallojoukkueeseen. Hän myös näytteli elokuvassa Fast Food Nation. Vuonna 2008 hän esiintyi elokuvassa Flash of Genius. Vuonna 2010 Kinnear esiintyi elokuvassa The Last Song yhdessä Miley Cyrusin ja Liam Hemsworthin kanssa. Kyseisessä elokuvassa hän näyttelee Cyrusin roolin erossa asuvaa isää, joka on saanut tilaisuuden korjata välinsä tyttärensä kanssa.
Vuonna 2011 Kinnear näytteli pääroolia, presidentti John F. Kennedyä sarjassa Kennedyt.
Biografia > Yksityiselämä

Kinnear meni vuonna 1999 naimisiin Helen Labdonin kanssa. Parilla on kolme lasta (s. 2003, 2006 ja 2009). Isän diplomaattiuran takia perhe joutui muuttelemaan. Kinnear on valmistunut Arizonan yliopistostaselvennä.
Aiheesta muualla

Greg Kinnear Internet Movie Databasessa. (englanniksi)
Harmaa

Harmaata aistitaan silloin, kun näkökohteesta saapuva valoenergia vaikuttaa tasapuolisesti, mutta ei kovin voimakkaasti, kaikkiin silmän verkkokalvon valoherkkiin näkösoluihin. Harmaa ei itse asiassa ole varsinainen värisävy, vaan se kuuluu värittömiin eli ns. akromaattisiin sävyihin. Harmaa ei siis ole spektrin väri. Harmaa on väri, joka heijastaa kaikkia valon aallon pituuksia samalla intensiteetillä. Jos väri on esimerkiksi siniharmaa, sen spektrin intensiteetti on koholla sinisen valon aallonpituuksien kohdalta.
Käyttö ja symboliikka

Harmaa on hämärän, usvan, epävarmuuden väri. Harmaalla on myös arvoituksellinen luonne. Siihen assosioituu toisaalta myös innottomuus, mielenkiinnottomuus ja mitäänsanomattomuus. Harmaasta mieleen tulevia asioita ovat muun muassa teräs, kivi ja sementti.
Harmaalla voidaan viitata tapahtumattomuuteen, tylsyyteen. Näin esimerkiksi ilmaisuissa harmaa elämä, harmaa avioliitto ja harmaa arki. Joskus harmautta voidaan käyttää kulttuurin ankeuden tai yhteiskunnallisen pysähtyneisyyden vertauskuvana.
Asioissa, joiden polarisoitunutta luokittelua kutsutaan mustavalkoiseksi (esimerkiksi: hyvä/paha, julkinen/salainen tms.) harmaa edustaa jotain mikä jää luokkien väliin. Moraalisesti tai juridisesti kyseenalaisen asian voidaan sanoa olevan harmaalla vyöhykkeellä.
Usein harmaa viittaa myös johonkin tuntemattomaan tai näkymättömään: Harmaa eminenssi on henkilö, joka osallistuu päätöksentekoon muodollisesti yksityishenkilönä, mutta epävirallisesti edustaa jotain vaikutusvaltaista tahoa; Harmaa kirjallisuus on suppeaan käyttöön tarkoitettua kirjallisuutta, jota voi olla vaikea saada käsiinsä; Harmaa talous on tilastoissa näkymätön kansantalouden osa.
Ihmisen (tai karvaisen eläimen) ikääntymistä kutsutaan harmaantumiseksi, koska siihen yleensä liittyy hiusten ja muiden ihokarvojen muuttuminen asteittain harmaiksi. Harmaus voi yleensäkin viitata korkeaan ikään, kuten yhdysvaltalaisen eläkeläisten oikeuksia ajavan Harmaat pantterit (engl. Gray Panthers) -järjestön nimessä.
Munkkiveljeskunta fransiskaanit tunnettiin "harmaina veljinä". Harmaus on saattanut kaapujen värin ohella viitata myös mielikuvaan vaatimattomuudesta ja köyhyydestä.
Värikoordinaatit

Käytettäessä 24-bittistä RGB-esitystä harmaan sävyjä on yhteensä 256 kappaletta. Ne esitetään arvoilla, joissa punaisen, sinisen ja vihreän komponenttien arvot ovat yhtä suuret, esimerkiksi #f1f1f1. Harmaat ovat siis mustan (pimeän) ja valkoinen (valon) välimuotoja.
RGB :
R: 128
G: 128
B: 128
(heksadesimaalimuodossa #808080)
Aiheesta muualla

Wikimedia Commonsissa on kuvia tai muita tiedostoja aiheesta .
coloria.net - harmaa
Harmaasävytteinen Kouvolan kaupunki Kymenlaaksossa. Kuvassa Pohjolatalo.
Heikki Mattila

Heikki Samuli Mattila (s. 21. tammikuuta 1945 Hartola) on pituushypyn moninkertainen SM-mitalisti, joka edusti koko uransa ajan urheiluseura Joutsan Pommia. Kalevan kisojen pituushyppyyn hän otti osaa kaikkiaan 14 kertaa vuosina 1963–1980. SM-hopeaa Mattila saavutti 1973, 1975 ja 1979. SM-pronssille hän ylsi 1968 ja 1972. Maaotteluissa Mattila kilpaili vuosina 1966–1979. Ennätyksensä 780 cm hän hyppäsi maaottelussa Palermossa syyskuussa 1975.
Työuran Heikki Mattila teki Joutsan lukiossa englannin lehtorina. Eläkkeelle hän jäi kesäkuussa 2005.